ალექსანდრე არქიპენკო
ალექსანდრე პორფირეს ძე არქიპენკო (უკრ. Олекса́ндр Порфи́рович Архи́пенко; დ. 30 მაისი, 1887, კიევი — გ. 25 თებერვალი, 1964, ნიუ-იორკი, აშშ) — უკრაინელი და ამერიკელი მოქანდაკე და მხატვარი, კუბიზმის ერთ-ერთი ფუძემდებელი ქანდაკებაში. ამერიკაში უკრაინელი მხატვრების ასოციაციის საპატიო წევრი და ამერიკის ხელოვნებისა და ლიტერატურის აკადემიის ნამდვილი წევრი. არქიპენკოს ნამუშევრებს ახასიათებს დინამიზმი, ლაკონური კომპოზიცია და ფორმა; მან ქანდაკებაში შემოიტანა პოლიქრომია, ჩაღრმავება და გახსნა, როგორც სკულპტურის ექსპრესიული ელემენტები, სინთეზური სამგანზომილებიანი მოძრავი კონსტრუქციები. არქიპენკო იყო ერთ-ერთი პირველი, ვინც გამოიყენა „ნულოვანი“ ფორმის ექსპრესიული შესაძლებლობები.